Turiştii curioşi s-au strâns în jurul delfinului eşuat pe o plajă din Almeira, unii dintre aceştia făcându-şi poze tip selfie cu puiul speriat.

Oamenii prezenţi la incident au fost aspru criticaţi de un grup de salvare a animalelor marine, care susţine că delfinul era ”speriat” şi ar fi putut fi salvat dacă turiştii ar fi anunţat autorităţile la timp.

Fotografiile apărute în media arată cum turiştii mângâiau micuţul mamifer, în timp ce acesta plutea printre valuri, ”speriat şi slăbit”, după ce a fost separat de mama lui.

”Încă o dată realizăm că oamenii sunt cele mai iraţionale specii care există”, a scris un ONG specializat în salvarea şi conservarea animalelor marine.

”Mulţi nu sunt capabili să simtă empatie pentru o vietate singură, speriată, flămândă, separată de mamă şi îngrozită pentru că egoismul îi împinge pe oameni să facă fotografii şi să îl atingă”, a mai precizat ONG-ul.

Organizaţia a declarat că ”sute” de oameni s-au strâns în jurul puiului, fiind ”obsedaţi” să îl atingă şi să îl fotografieze.

Salvatorii de la Equinac s-au grăbit să ajună la mamiferul eşuat, după ce un turist a sunat la 112, însă delfinul a fost găsit mort.

”Cetaceele sunt animale sensibile la stres, iar aglomeraţia, pozele şi atingerile turiştilor i-ar fi putut cauza un şoc puternic care s-a dezvoltat într-un stop cardiorespirator”, a conchis organizaţia.

Salvatorii au luat corpul mamiferului pentru o autopsie.